Keniya prezidenti Uxuru Keniata brakonerlik va dandon tishlarni noqonuniy sotishga qarshi kurash doirasida 105 tonna fil dandon tishi va bir tonnadan ko‘proq karkidon shohidan iborat gulxanga o‘t qo‘ydi, deb xabar bermoqda Associated Press axborot agentligi. Ushbu voqea Nayrobi milliy bog‘ida yuz berdi. Ta’kidlanishicha, bu Keniyada brakonerlikka qarshi kurash tarixidagi noqonuniy olingan dandon tishlarning yoqib yuborilgan eng yirik partiyasi bo‘ldi. Keniya prezidenti fil suyaklari savdosini to‘liq taqiqlash tarafdori hisoblanadi.